Kveldteigen (noen ganger feilaktig kalt Kveldsteigen) ble i første utgave ferdigstilt i 1950 etter omfattende grunnarbeid sommeren 1949. En langvarig bakkerekord på 66 meter ble satt av Trygve Simonsen på slutten av 50-tallet, en rekord som overlevde både Toralf Engan, Torgeir Brandtzæg og Bjørn Wirkola. Gjeldende rekord er 82 m satt i 2012 av den gang 14-årige Jarl Magnus Riiber under Hovedlandsrennet den 3. mars 2012.